 Dorneanu ''paraditorul'' de la CCR: Voi ignora articolul 33! Ads Actualitate Politic Business Sport Life Show Login Arhiva Stiri justitie Dorneanu "paraditorul" de la CCR: Voi ignora articolul 33 ! Autor: Ioana Ene Dogioiu, Senior editor Miercuri, 27 Februarie 2019, ora 10:29 70676 citiri Dezvaluirile si clarificarile facute de presedintele ICCJ, Cristina Tarcea, la Antena3 - sub ochii pe alocuri inmarmuriti ai moderatorului Radu Tudor, care parea el insusi coplesit de grozavia situatiei relatata cu calm si precizie de inaltul magistrat - reprezinta un reflector puternic pus pe mizeria care colcaie in Curtea Constitutionala si pe modul dincolo de arbitrar, de-a dreptul grotesc in opinia mea, in care sunt luate deciziile Deciziile definitive, fara cale de atac si general obligatorii Cu legea in mana, dna Tarcea a citit cele doua texte care reglementau intre 2014-2018 conducerea completurilor de 5 judecatori, despre care CCR a decis ca ar fi fost nelegal constituite Vedeti aici discutia Articolul 32 din Lege, alin 4 si 5, spunea asa: " (4) Colegiul de conducere al Inaltei Curti de Casatie si Justitie aproba numarul si compunerea completelor de 5 judecatori, la propunerea presedintelui Sectiei penale Judecatorii care fac parte din aceste complete sunt desemnati, prin tragere la sorti, in sedinta publica, de presedintele sau, in lipsa acestuia, de vicepresedintele Inaltei Curti de Casatie si Justitie ( ) (5) Completul de 5 judecatori este prezidat de presedintele sau vicepresedintele Inaltei Curti de Casatie si Justitie, atunci cand acesta face parte din complet, potrivit alin (4), de presedintele Sectiei penale sau de decanul de varsta, dupa caz" Ar parea ca, intr-adevar, presedintele si vicepresedintele prezideaza completurile doar cand fac parte, ceea ce poate fi conditionat de tragerea la sorti, dar si de specialitate, pentru ca, daca amandoi sunt civilisti, nu aveau cum sa fie in completurile de penal, chiar daca ar fi sau nu toti cinci trasi la sorti Ads Dar exista si art 33 : "Presedintele Inaltei Curti de Casatie si Justitie sau, in lipsa acestuia, unul dintre vicepresedinti prezideaza Sectiile Unite, Completul pentru solutionarea recursului in interesul legii, precum si Completul pentru dezlegarea unor chestiuni de drept, Completul de 5 judecatori si orice complet in cadrul sectiilor, cand participa la judecata" Deci completurile mentionate in mod special si oricare altul, daca participa la el, precizare necesara pentru a nu testa ubicuitatea presedintelui "Deci cine conduce completul de 5?" , l-a intrebat dna Tarcea pe moderatorul care a admis ca textul e cat se poate de clar, iar ceea ce aude acum e cu totul diferit de motivarea CCR si de comentariile din presa De ce e diferit de decizia CCR? "L-am intrebat pe dl presedinte (Dorneanu - n red ) ( ): 'dar cum veti corela cele doua texte, 32 si 33?' Si mi-a raspuns ca va ignora 33 si va lua in calcul doar dispozitiile art 32 " Pana in momentul in care scriu, adica la 24 de ore dupa aceste afirmatii, dl Dorneanu nu a infirmat relatarea dnei Tarcea, asadar, prezumtia de veridictate nu a fost nici macar atacata, cu atat mai putin rasturnata Ads Deci CCR nu numai ca s-a bagat in mod abuziv pe un teritoriu care nu-i apartine, adica legalitatea, domeniu de competenta exclusiva a instantelor de judecata, dar a si siluit aceasta judecata, ignorand cu buna stiinta, cu intentia directa, un text de lege care ar fi impiedicat practic pronuntarea solutiei la care s-a ajuns Da, CCR ar fi avut competenta sa stabileasca faptul ca art 32 era absolut impredictibil si neclar, in totala necorelare cu art 33 Era chiar de competenta CCR sa o faca Dar nu putea decat in baza unei exceptii de neconstitutionalitate care sa vizeze unul dintre cele doua articole O exceptie care nu a existat, pentru ca niciuna dintre "victimele" completurilor de 5 judecatori, acum care de care mai vocala in a pretinde repuneri in termen, nu a avut nimic de obiectat impotriva acestor doua prevederi legale si nu a invocat in cadrul proceselor nelegala compunere a completurilor de a caror dinamitare se prevaleaza acum Iar daca ar fi constatat neconstitutionalitatea art 32 sau 33, CCR nu ar fi putut sa culpabilizeze pe nimeni altcineva decat, implicit desigur, legiuitorul inept Ads Cum n-a avut exceptie, CCR a fost servita cu un artificiu juridic de noaptea mintii: conflict de natura constitutionala, pentru ca ICCJ ar fi incalcat atributiile Parlamentului, ba chiar l-ar fi impiedicat pe acesta sa-si exercite atributiile (conditie sine qua non pentru existenta unui conflict, care nici pana azi nu inteleg cu a fost indeplinita), sesizat nu de Legislativul "vatamat", ci de Guvern, atunci cand Liviu Dragnea a vrut sa scape de completul neconvenabil care urma sa-l judece in apel Dar chiar si asa solutia dinamitarii completurilor, a deciziilor formulate de ele nu a putut sa fie atinsa fara eludarea articolului 33 din lege, recunoscuta de Valer Dorneanu in fata sefei ICCJ Judecatorii CCR pretind statut egal cu magistratii Se pretind magistrati, au pensii de magistrati, intra fara rezerve in competentele instantelor, asa cum s-a intamplat si in cazul judecarii completurilor Dar raspundere de magistrati au? Acea raspundere despre care propaganda vorbeste non-stop? Ads Ce pateste un judecator care isi depaseste competentele si ignora cu buna stiinta, cu intentie, un articol de lege? Ajunge in ancheta disciplinara, raspunde cu cariera si chiar material pentru grava neglijenta sau rea vointa, poate chiar penal pentru represiune nedreapta? Ce pateste judecatorul constitutional care spune relaxat: am ignorat articolul 33, invocat de dna Tarcea in apararea din fata CCR, pentru a ajunge la o anumita solutie contrara articolului ignorat? Nimic De ce? Pentru ca el nu are nicio raspundere, de niciun fel, pentru deciziile sale Am fost acuzata repetat si stupid ca as fi cerut arestarea judecatorilor CCR O tampenie! Daca as cere sa vina vara maine, o asemenea solicitare ar conta? Ceea ce am spus atunci sustin si acum: daca un judecator CCR comite o infractiune in exercitatea mandatului, sa poata fi anchetat si arestat pentru ea, exact asa cum poate fi anchetat si arestat un magistrat Fostul procuror Negulescu a fost scos din magistratura si este anchetat penal pentru suspiciunea ca ar fi "paradit" niste cetateni Ceea ce, daca este adevarat, este foarte grav si trebuie pedespit exemplar Ads Dar ce facem cu dl judecator constitutional Dorneanu, care recunoaste practic ca a "paradit" un sistem judiciar, cele mai inalte completuri ale acestei tari si hotararile lor definitive prin ignorarea intentionata, asumata a legii? Asta nu se numeste "paradeala"? Si "paradeala" aceasta poate ramane fara efecte? Asa ceva mie mi se pare nu numai de neconceput, ci o imensa vulnerabilitate pentru Romania, pe care o majoritate CCR fara niciun fel de raspundere pentru deciziile sale o reconfigureaza din temelii cu ignorarea explicita a legii si a Constitutiei Ads Scrie pe Ziare Com Citeste si: USR cere demisia șefului AEP după ce a fost trimis în judecată pentru abuz în serviciu USR a anunţat, luni, prin vocea purtătorului de cuvânt Ionuţ Moşteanu, că îi cere demisia şefului AEP, Costantin Mituleţu Buică, trimis în judecată pentru abuz în serviciu, în cazul De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Noul ministru al Inovării, Cercetării și Digitalizării, Florin Roman, a stârnit revolta opiniei publice după ce a ieșit la iveală că și-a plagiat lucrarea de disertație Premierul Ciucă # Dorneanu Tarcea CCR completuri Ne puteți urmări și pe pagina noastră de Facebook sau pe Google News Sursa: Ziare com Comentarii george 2 Click pentru a vedea sistemul de punctaj "> rank 5 Reasezari in "statul paralel" ?! S-a afirmat ca aparitia capeteniei inaltei curti pe ecranul antenei trei a fost o surpriza Surpriza doar Vezi tot hello Click pentru a vedea sistemul de punctaj "> rank 5 dorneanu are o comportare tipica de mafiot psd-ist al lui drakknea si al altor mafioti infractori ! Deja ccr a facut prea mult rau Romaniei jucand la ordinele lui drakknea Vezi tot Vezi toate comentariile (51) Adauga comentariu Parteneri Ziare Com DigiSport ro Decizia luata de Mercedes dupa ce FIA a respins contestatia formulata la finalul Marelui Premiu de la Abu Dhabi Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani DigiSport ro Suma ametitoare pe care ar fi pariat-o Anamaria Prodan pe victoria lui Lewis Hamilton Ads Top stiri din Actualitate Un lider USR cere amânarea pensiilor speciale ale aleşilor locali "Este inacceptabil să avem o nouă categorie de pensii speciale" Varianta Omicron s-a răspândit masiv în Londra Reprezintă 40% din totalul infectărilor Topul localităților cu cele mai mari rate de vaccinare Prima se apropie de 63% O tânără de 17 ani vorbește despre experiența cumplită pe care o trăiește după vindecarea de Covid: „Am avut peste 80 de simptome După două luni, eu nu pot să îmi desfăşor activităţile zilnice" VIDEO Raport COVID 13 decembrie 2021 37 de decese în ultimele 24 de ore Scade numărul pacienților de la ATI USR îl cheamă pe Florin Roman la Ora Guvernului Cum va conduce un plagiator Cercetarea, Inovarea și Digitalizarea din România Toate stirile din Actualitate Ads Ads Urmărește-ne pe: explozie cluj accident Bucuresti teste saliva Tulpina Omicron Viitorul Europei restrictii Loteria vaccinarii Marian Neacsu Laura Vicol Mihai Sora Sorin Grindeanu Nicolae Ciuca Dacian Ciolos Colin Powell Ludovic Orban Klaus Iohannis Liviu Dragnea Viorica Dancila Raluca Turcan Clotilde Armand Florin Citu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 